APSTIPRINU

Līvānu novada Kultūras, tūrisma un sporta

pārvaldes vadītāja

\_\_\_\_\_\_\_\_\_\_\_\_\_\_\_\_\_\_ A. Smirnova

2023. gada 06. septembrī

**LĪVĀNU NOVADA ČEMPIONĀTU GALDA TENISĀ, NOVUSĀ**

**2023./2024. GADĀ**

**NOLIKUMS**

1. **Pasākuma mērķis**
   1. Popularizēt galda spēles Līvānu novada iedzīvotāju vidū.
   2. Noskaidrot Līvānu novada galda spēļu čempionus galda tenisā, novusā.
2. **Vieta un laiks**
   1. Sacensības norisināsies Līvānu novada Multifunkcionālā jaunatnes iniciatīvu centra “Kvartāls”, Lāčplēša ielā 28, lielajā zālē.
   2. Sacensības galda tenisā notiks 12 kārtās no 2023. gada oktobra līdz 2024. gada martam.
   3. Sacensības novusā notiks 12 kārtās no 2023. gada oktobra līdz 2024. gada martam. Novusa kārta sākas plkst. 9.00. Novusa čempionāts notiek katra mēneša otrajā un ceturtajā sestdienā: 14.,28. oktobrī, 11.,25. novembrī, 9.,23. decembrī, 13.,27. janvārī, 10., 24. februārī, 9.,23. martā.
3. **Sacensību organizatori**
   1. Sacensības organizē Līvānu novada Kultūras, tūrisma un sporta pārvalde, atbildīgā par pasākumu ir Līvānu novada Kultūras, tūrisma un sporta pārvaldes sporta organizatore Mārīte Vilcāne sadarbībā ar Līvānu novada brīvprātīgajiem.
   2. Sacensību galvenais tiesnesis galda tenisā – Voldemārs Limanis
   3. Sacensību galvenais tiesnesis novusā – Ilmārs Visockis.
4. **Dalībnieki**
   1. Sacensībās tiek aicināti piedalīties Līvānu novada iedzīvotāji, jaunieši, cilvēki ar īpašām vajadzībām, kā arī interesenti no citiem Latvijas novadiem.
   2. Sacensības ir individuālas.
   3. Sacensību dienā pie reģistrācijas dalībnieki apliecina, ka personīgi atbild par savu veselības stāvokli un tā atbilstību izvēlētajai fiziskajai slodzei.
   4. Piesakoties sacensībām, dalībnieki apliecina, ka neiebilst sacensību laikā organizatoru uzņemto fotogrāfiju izmantošanai sacensību publiskajos materiālos.
5. **Sacensību izcīņas kārtība**
   1. Atkarībā no ieradušos dalībnieku skaita, tālāko sacensību kārtību nosaka galvenais tiesnesis.
   2. Sacensības notiks kārtās saskaņā ar šī nolikuma 2. punktu.
   3. **Galda tenisa** kopvērtējumā uzvarētājs tiks noteikts, vērtējot 8 labākās ieskaites. Ja diviem vai vairākiem dalībniekiem vienā kārtā vai kopvērtējumā par pirmo, otro vai trešo vietu ir vienāds punktu skaits, notiek pārspēles.
   4. **Novusa** kopvērtējumā uzvarētājs tiks noteikts, vērtējot 8 labākās ieskaites. Ja diviem vai vairākiem dalībniekiem vienā kārtā vai kopvērtējumā par pirmo, otro vai trešo vietu ir vienāds punktu skaits, notiek pārspēles.
6. **Apbalvošana**
   1. Sacensību organizatoriskos, tiesāšanas un uzvarētāju apbalvošanas izdevumus sedz no Līvānu novada Kultūras, tūrisma un sporta pārvaldes budžeta, sponsoru vai citiem finanšu līdzekļiem.
   2. Kopvērtējumā pirmo trīs vietu ieguvēji galda tenisā (vīrieši, sievietes), novusā (vīrieši, sievietes, cilvēki ar īpašām vajadzībām), tiks apbalvoti ar stikla balvu un saldajām balvām.
7. **Dalībnieku pieteikšanās**
   1. Dalībnieki var pieteikties personīgi sacensību dienā.
   2. Dalība sacensībās ir bez maksas.
8. **Dažādi.**

8.1. Sacensību organizatori apliecina, ka personu dati netiks nodoti trešajām personām un tiks izmantoti vienīgi sacensību vajadzībām. Jūsu personas datu apstrādes pārzinis ir Līvānu novada Kultūras, tūrisma un sporta pārvalde, kontaktinformācija: Lāčplēša ielā 28, Līvāni, LV-5316.

*Nolikumu sagatavoja:*

Līvānu novada Kultūras, tūrisma un sporta

pārvaldes sporta organizatore *\_\_\_\_\_\_\_\_\_\_\_\_\_\_\_\_\_\_\_\_\_ M. Vilcāne*